**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ILGALAIKIO IR TRUMPALAIKIO MATERIALIOJO TURTO PERĖMIMO LAZDIJŲ RAJONO SAVIVALDYBĖS NUOSAVYBĖN**

2021 m. lapkričio 19 d. Nr. 34-952

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, taip pat atsižvelgdama į Nacionalinės švietimo agentūros 2021 m. lapkričio 8 d. raštą Nr. SD-3502(1.6 E) „Dėl ilgalaikio ir trumpalaikio turto perdavimo nuosavybės teise valdyti“, Lazdijų rajono savivaldybės taryba n u s p r e n d ž i a:

1. Sutikti perimti Lazdijų rajono savivaldybės nuosavybėn savarankiškosioms funkcijoms įgyvendinti, valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą ilgalaikį materialųjį turtą pagal šio sprendimo 1 priedą.
2. Sutikti perimti Lazdijų rajono savivaldybės nuosavybėn savarankiškosioms funkcijoms įgyvendinti, valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą trumpalaikį materialųjį turtą pagal šio sprendimo 2 priedą.
3. Nustatyti, kad Lazdijų rajono savivaldybės nuosavybėn perduotas turtas turi būti panaudojamas atliekant vaiko kognityvinių (pažintinių) funkcijų, elgesio ir emocijų sunkumų, raidos lygio vertinimą pedagoginėje psichologinėje / švietimo pagalbos tarnyboje.
4. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, – Lazdijų rajono savivaldybės administracijos direktoriaus pavaduotoją, pasirašyti šio sprendimo 1 ir 2 punktuose nurodyto turto priėmimo ir perdavimo aktus.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, mob. 8 613 25 817

Lazdijų rajono savivaldybės tarybos

2021 m. lapkričio d. sprendimo Nr. 5TS-

1 priedas

**LAZDIJŲ RAJONO SAVIVALDYBĖS NUOSAVYBĖN PERDUODAMAS**

**ILGALAIKIS MATERIALUSIS TURTAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Turto pavadinimas | Inventorinis Nr. | Įsigijimo metai | Matavimo vnt. | Kiekis | Vieneto įsigijimo vertė, Eur | Bendra įsigijimo vertė, Eur | Bendra likutinė vertė, Eur 2021-09-30 |
| ADM programa | 112190 | 2019 | vnt. | 1 | 511,35 | 511,35 | 511,35 |
| Iš viso: | | | | | | 511,35 | 511,35 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2021 m. lapkričio d. sprendimo Nr. 5TS-

2 priedas

**LAZDIJŲ RAJONO SAVIVALDYBĖS NUOSAVYBĖN PERDUODAMAS TRUMPALAIKIS MATERIALUSIS TURTAS**

|  |  |  |  |  |  |  |
| --- | --- | --- | --- | --- | --- | --- |
| Turto pavadinimas | Inventorinis Nr. | Įsigijimo metai | Matavimo vnt. | Kiekis | Vieneto įsigijimo vertė, Eur | Bendra įsigijimo vertė, Eur |
| Bender-Geštalt metodika | AT-008165 | 2019 | vnt. | 1 | 121,00 | 121,00 |
| Iš viso: | | | | | | 121,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_